පරිසරයට හානිදායක නොවන අයුරින් වර්ගීකරණයකින් යුතුව කසළ බැහැර කිරීමේ පුරුද්ද පෙර පාසල් වියේ පටන් දරුදැරියන්ට කියා දීමේ වැඩපිළිවෙළක් කොටිකාවත්ත මුල්ලේරියාව ප්‍රාදේශීය සභාව මගින් ආරම්භ කොට ඇත.ඊට අවශ්‍ය කසළ බහාලන බඳුන් පෙරපාසල්වලට බෙදා දීමක් එම ප්‍රාදේශීය සභා සභාපති ප්‍රසන්න ගුණසිංහ සෝලංග ආරච්චි මහතාගේ ප්‍රධානත්වයෙන් පසුගිය දා අංගොඩ ටී.බී ඉලංගරත්න ක්‍රීඩාගණයේ දී පැවැත්විණි.එම අවස්ථාවට විශේෂ ආරාධිතයා ලෙස වැඩමකොට සිටි පූර්ව ළමාවිය සංවර්ධන කටයුතු පිළිබඳ ජනාධිපති උපදේශක ආචාර්ය බඳගිරියේ සෝමවංශ හිමි ඇතුළු පිරිස එහිදී එම බඳුන් පෙරපාසල්වලට බෙදා දීම සිදු කළේය.බස්නාහිර පළාත් සභා මන්ත්‍රීනි අසෝක ලංකාතිලක, කොටිකාවත්ත මුල්ලේරියාව ප්‍රාදේශීය සභාවේ විපක්ෂනායක ඉන්දික කුරුප්පු ආරච්චි හා එම ප්‍රාදේශීය සභා, මන්ත්‍රී විපුල නානායක්කාර අජිත් රණසිංහ යන මහත්ම මහත්මීහු ද මේ අවස්ථාවට සහභාගී වූහ..